खैरथल में सबसे बड़ी तेल मील विजय इंडस्ट्रीज में शनिवार
खैरथल में सबसे बड़ी तेल मील विजय इंडस्ट्रीज में शनिवार रात शॉर्ट सर्किट से आग लगने से करीब 1 करोड़ 10 लाख का नुकसान हो गया। कस्बे के पुरानी अनाज मंडी स्थित विजय इंड्रस्ट्रीज ऑयल मिल में रात करीब ढाई बजे अचानक बॉयलर में आग लग गई। फैक्ट्री के अंदर लगी आग को टैंकरों की मदद से बुझाया गया। इस दौरान आसपास के लोगों ने भी सहयोग किया।
बॉयलर में काफी कपड़े बंधे हुए थे जो कि आग के चपेट में गए और काफी धुंआ हो गया।
जिसको देखकर फैक्ट्री के अंदर काम कर रहे कर्मचारियों ने खैरथल पुलिस एवं फैक्ट्री मालिक बाबूलाल डाटा को सूचना दी। मौके पर पहुंचे खैरथल नगर पालिका के पूर्व अध्यक्ष अशोक डाटा, भारी उद्योग प्रकोष्ठ जिलाध्यक्ष सतीश गुप्ता ने आग बुझाने के लिए कस्बे के सभी पानी के टैंकर वालों को फोन कर पानी के टैंकर मंगवाकर फैक्ट्री के अंदर लगी आग को बुझाने की कोशिश की। मौके पर पहुंचे खैरथल थानाधिकारी राजेंद्र मीणा अपनी टीम के साथ बचाव कार्य में लग गए। अलवर से दो, खुशखेड़ा से एक, भिवाड़ी से एक दमकल को मंगवाकर तेल मील में लगी आग पर काबू पाया गया। वहीं फैक्ट्री में रखी करीबन 10 करोड़ की सरसों एवं करोड़ों रुपए का सरसों तेल, खल सहित मशीनें आदि को बचाया गया। आग लगने की खबर मिलने पर सैकड़ों लोग मौके पर पहुंच गए तथा आग बुझाने में सहयोग किया।
घटना की सूचना पाकर सुबह तहसीलदार रामसिंह राजावत, नायब तहसीलदार मधुसूदन शर्मा, डीएसपी त्रिलोकीनाथ शर्मा, खैरथल कृषि उपज मंडी सचिव रामविलास यादव ने घटना स्थल पर पहुंचकर फैक्ट्री मालिक बाबूलाल डाटा से घटनाक्रम की जानकारी ली। फैक्ट्री मालिक बाबूलाल डाटा के अनुसार आग से करीब 1.10 करोड़ रुपए के नुकसान का अनुमान है।
ये हुआ नुकसान
आग से तेल मील में 50 एचपी की 10 मोटरें जल गई, 40 टन खुला तेल जल गया, 40 टन खल जल गई, 300 बोरी सरसों जल गई, 6 एक्सपेलर मशीेन 2 फिल्टर मशीन आदि मुख्य रूप से जल गए।
दमकल की सुविधा नहीं होने से होती है परेशानी
खैरथल नगर पालिका क्षेत्र स्थित अग्निशमन केंद्र में लंबे समय से दमकल की गाड़ी का अभाव है। जब भी क्षेत्र में कोई आग लगने की घटना सामने आती है तब दमकल की गाड़ी खरीदने की चर्चा होती है लेकिन वह केवल चर्चा ही बनकर रह जाती है। दरअसल खैरथल के अग्निशमन केंद्र में करीब पिछले पांच वर्षों से दमकल की गाड़ी खराब खड़ी है जिसको सही कराने के लिए अनेक बार प्रयास भी किया गया लेकिन गाड़ी के पुर्जे उपलब्ध नहीं होने के कारण वह सही नहीं हो पा रही है तथा कंडम अवस्था में खड़ी है।
प्रतिदिन लाखों रुपए का राजस्व, फिर भी सुविधाएं नहीं
खैरथल मंडी को राजस्थान की प्रमुख मंडियों में गिना जाता है। इसके बावजूद मंडी में दमकल की गाड़ी सहित अन्य मूलभूत सुविधाओं का अभाव है। खैरथल कस्बे में विशिष्ट श्रेणी की नई अनाज मंडी है तथा रीको औद्योगिक क्षेत्र है जिसमें अनेक कपास तेल मिल सहित कई बड़ी फैक्ट्रियां हैं। इसके बावजूद रीको क्षेत्र में सड़कें क्षतिग्रस्त है। नालियों में पानी के निकास की कोई सुविधा नहीं है। रोड लाइटें खराब है सुरक्षा व्यवस्था का अभाव है जिसके चलते रीको से अनेक बार लूटपाट चोरियों जैसी घटनाएं भी हो चुकी है।
फोटो कैप्शन - 02 में खैरथल में तेल मील में लगी आग से खाक हुई मशीनें
Quote Box :
वर्जन कृषि उपज मंडी खैरथल की ओर से 35 लाख की लागत से नई दमकल की गाड़ी लाने का प्रस्ताव लिया जा चुका है। कृषि उपज मंडी निदेशक के अवकाश पर जाने के कारण गाड़ी में देरी हो रही है। अशोक डाटा, अध्यक्ष, व्यापार समिति खैरथल
अलवर- तेलमील में आग लगने से एक करोड़ का नुकसान
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn hin_Deva hin_Deva